Estadio Azteca

O Estadio Azteca é un estadio de fútbol situado en Santa Úrsula, Cidade de México, México. Ten unha capacidade de 104.000 espectadores para partidos de fútbol e ata 120.000 para concertos. Grazas ás 104.000 localidades do campo, este estadio é considerado o terceiro máis grande do mundo logo do Estadio Renungrado Primeiro de Maio de Pyongyang, Corea do Norte e do Salt Lake Stadium de Calcuta, India. Foi deseñado polos arquitectos Pedro Ramírez Vázquez e Rafael Mijares Alcérreca para acoller os Xogos Olímpicos de 1968 e o Mundial de Fútbol México 1970.